














Sibiiu, 19 Octomvrie (1 Noemvrie) 1908. 


Nr. 43. 












Adonamental + 


pe 1 an 5cor. 
pe */, an 2:50 
pe */, an 1'25 


ROMANIA: 


pe 1 an7 lei 
pe */, an 8:50 















TARA NOASTRA 


REVISTĂ SĂPTĂMÂNALĂ. 


Redacţia 
gi 


alministrația 


SIBIIU 


NAGYSZEBEN 
strada Morii 8. 

















Coruptie politică. 

Cu trei ani înainte, la câteva zile 
după alegerile generale pentru parlament, 
prin sentinţe judecătoreşti au fost secve- 
strate, la cassieria camerei deputaților. 
lefurile alor mai bine de o sută de „pă- 
rinţi ai patriei“. Mai bine de o sută de 
deputaţi au fost lipsiţi de veniturile lor 
și, cu toate aceste, au trăit şi trăiesc în 
negrijă şi belşug. 

_Averi n'au avut şi nu au, căci alt- 
minteri n'ar fi ajuns în situația penibilă 
de a fi deputaţi fără leafă; ocupaţii pu- 
blice lucrative nu au avut şi nu au, căci 
altfel creditorii ar fi grăbit să-și asigure 
pretensiunile prin secvestrarea altor ve- 
nituri, fără să aștepte pânăce debitorii 
lor vor ajunge deputaţi. Şi cu toate ace- 
stea, repetăm, au trăit și trăiesc în ne- 
grijă şi belşug. Vieaţa în capitală e 
scumpă şi pentru muritorii de rând cu 
pretenţii și nevoi modeste: dar mi-te pen- 


tru „Măria Sa“ d-l deputat care e dator. 


să fie darnic, să facă lux, să nu se uite 
de două ori la un ban ce-l cheltuieşte, 


să ia parte la petreceri şi baluri mari, | 


să fie pretutindeni unde e scump. Și cu 
toate aceste și cei o sută și mai bine de 
deputaţi fără leafă trăiesc în belşug, — 
căci, ajungând „părinţi ai patriei“, li-sa 
deschis calea spre o meserie nouă, lu- 
crativă peste măsură: protecționismul, 

Antişambrele miniștrilor şi ale secre- 
tarilor de stat mişună de acești oameni, 
pe cari îi vezi pretutindeni unde se fac 
favoruri şi hatâruri. Ei trăiesc prin „pro- 
tegiarea“ -altora. Dela un ministru store 
o licenţă de birt pe seama cutărui client, 
dela alt ministru numirea într'un post 
oarecare a altui client. Și clienţii plă- 
tesc bine, fiindcă scapă de umblete, plă- 
tesc bine fiindcă nu trebue să aştepte 
ani, ca pe urma urmelor să primească, 
poate, răspunsul că cererea lor nu sa 
putut luă în consideraţie şi, înainte de 
toate, plătesc bine fiindcă de multeori 
cererea lor nu e întemeiată pe nici un 
titlu de drept. 

Vina cea mai mare a acestei meserii 
de corupţie nu e al celor cari profită de 
influența lor pentru a stoarce favoruri. 
Vina cea mai mare e a acelor cari au 
lăsat să devină convingere publică, să 
se înrădăcineze în opinia publică con- 
vingerea că la noi poți să cumperi tot 
ce vrei. Astăzi la noi puțini sunt cei 
cari să nu fie convinși că toată admini- 
strația noastră e venală. Iţi câştigi un 
„protector“, îl plăteşti bine şi restul e 
treaba lui. 

Dacă nu ar există convingerea acea- 
sta izvorită din experienţele unei prac- 
tice îndelungate, oare cei o sută și mai 
bine de deputaţi, cu lefurile secvestrate, 
Sar fi gândit să intre în politică ştiind 
înainte că numai pe seama creditorilor 


va există leafa lor da deputat? Şi cu 
toate aceste au mai cheltuit mii şi mii 
pentru a ajunge „părinţi ai patriei“, știind 
prea bine că vor puteă aveă venituri în- 
doit mai mari decât leafa secvestrată. 

Nu numai corpurile legiuitoare su- 
feră, însă, de acest soiu bolnav de „pro- 
tectori“. Ii găsești pretutindeni în capi- 
tala mare cu nenumăratele sale mii îm- 
bătate de poezia mocirlei. Nu e nevoe 
să spunem nume. Numele se schimbă, 
tipul însă rămâne. Astăzi îl chiamă întrun 
fel, mâne în alt fel. Fie numele lui Lat- 
koezy sau oricare altul — tipul rămâne 
acelaş, 

Așa a tost sub toate guvernele. Gu- 
vernul coaliţionist n'are de ce să acuze 
guvernele liberale, buruiana corupţiei 
creşte şi în era coaliţionistă tot atât de 
bogat ca şi în era „liberală“ de mai 
nainte. Pământul e rodnic şi nu-i cine 
să plivească tot ce e rău și crește săl- 
batec. Guvernele noastre cari ar aveă 
chemarea de plivitori, n'o fac, fiindcă e 
în interesul lor să n'o facă, — dacă vor 
să aibă o tabără care să-i urmeze orbiș. 
De aceea nici nu se mișcă dacă cutare 
deputat ia o atitudine opoziţională şi 
combate un proiect oarecare cu violenţă. 
Îl lasă să vorbească (să aibă și sărmanii 
alegători măcar satisfacția ieftină că de- 
putatul „lor“ le-a luat interesele în apă- 
rare), — știe bine că la votare — votul 
deputatului cu pretenţii de opoziţie e 
sigur. Deputaţi: vorbesc contra şi votează 
pentru proiect. Discuţiile parlamentare 
din trecutul recent prea sunt în memoria 
tuturor, decât să mai fie nevoie să in- 
vocăm cazuri concrete.... 


O mână de oameni dispun astăzi de: 


toată puterea în stat. Și mâna aceasta 
de oameni încearcă să se îngrădească 
cu tot felul de privilegii ca puterea să-i 
rămână asigurată pentru totdeauna, — 
cu orice preţ. Cu preţul celor mai mari 
corupții şi venalităţi, cu preţul aban- 
donării principiilor politice şi a sfidării 
opiniei publice. 

Coaliția pune toată vina vieţii noa- 
stre publice corupte în sarcina guver- 
nelor liberale, pe când ea, în realitate, 
n'a făcut decât să cristalizeze și să per- 
fecţioneze sistemul de corupţie și pro- 
tecționism politic. Liberalii au făcut po- 
litică necinstită, coaliţioniştii, cari i-au 
combătut în numele „cinstei“, fac poli- 
tică şi mai necinstită. 

Și când un astfel de guvern dispune 
de astfel de oameni, n'avem să ne mirăm 
dacă mâne-poimâne — când se va aduce 
în discuţie proiectul de lege despre ur- 
carea contingentului recruților (şi, cu si- 
guranță, se va aduce), mulţi se vor găsi 
între „părinţii patriei“ coaliţioniști cari 
să combată proiectul, dar nici unul nu 
se va găsi care să voteze contra lui. 

Vieaţa nostră publică trebue pre- 
menită de toate elementele aceste bol- 

nave. În trupul istovit trebuie indus- 


sânge nou, sănătos; trebue să li-se des- 
chidă calea şi păturilor virgine cari cu 
puterea lór de vieaţă să creeze o nouă 
atmosferă. 

Şi numai prin votul universal, egal 
şi secret se va puteă ajunge ţânta aceasta. 
Şi chiar din aceste motive sunt stăpâni- 
torii de astăzi duşmani atât de îndârijiţi 
ai acestei reforme: îşi tem fătul nele- 
giuit, bolnava şi stricata lor fiică: Co- 
rupția, care prin favorurile ei le asigură 
puterea. 

Cinstea a declarat răsboiu necinstei, 
şi trebue să învingă. 





Cum judecă alţii... Să revenim în câteva 
cuvinte la straşnicul nostru adversar, la „Tel. 
rom.“ Cetitorii noştri știu răsboiul in care ne-a 
încurcat bătrâna gazetă, ştiu şi motivele, ştiu 
şi sfârşitul acestei lupte. Noi după lămuririle ce-am 
dat în cari striveam o serie de neadevăruri spuse 
la adresa noastră, în loc să vedem o canosă 
a regretelor, ne-am pomenit din bun senin în 
faţa unor... aderente, în cari se exprimă incre- 
derea faţă de capul bisericii şi se spunea în fraze 
ticluite cu multe greşuri cât de mare e „adicti- 
tatea“ cătră capul acestei biserici. In fata ace- 
stor vicleimuri noi ne-am făcut cruce şi am tăcut. 
Am avut însă o satisfacţie. Redacţia „Telegr.* a 
publicat o „lămurire“ 'în chestiunea nenorocitei 
scrisori.. Cât de detestabilă e această lămurire 
e de prisos s'o mai explicăm noi. Dorind a ne 
păstră calmul și a dovedi cea mai desăvârşită 
obiectivitate a noastră, dăm cuvântul confratelui 
nostru „Drapelul“ din Lugoj. 

lată ce scrie „Drapelul“ în nr. din 22 Oct. : 

„Metropolitul dela Sibiiu, pentru a frânge şi 
delătură unele bănueli şi acuzaţiuni, susţinute 
până acum în formă vagă, a inspirat un articol 
lămuritor în Tel. rom.“ din care am reprodus și 
noi în numărul 113 părţile esenţiale. În acest 
articol găsim următorul pasagiu: 

„Metropolitul ... aflându-se la ministrul de 
culte şi înstrucție publică... pentru a solicită unele 
cauze de mare interes bisericesc, d-l ministru a de- 
clarat, că ar fi aplecat a împlini cererea ce i-se 
adresase, întru cât împlinirea e cu putință, dacă 
ar vedeă măcar din partea bisericei noa- 


stre o ţinută mai conciliuntă faţă de. 


guvern. Å 

lată acesta este hatârul, care otrăveşte la 
noi fântânile vieţii publice. 

Metropolitul solicită la ministru unele cauze 
de mare interes bisericesc. Ministrul promite, dar 
nu necondiţionat, ci in schimbul unui hatâr. Cu 
alte cuvinte cere în schimbul împlinirei cererilor 
de mare interes bisericesc, servicii de natură po- 
litică. 

Ne oprim aici şi întrebăm, ce este cazul 
lui Latk6czy pe lângă acest caz? 

Ministrul, însuş ministrul cultelor şi instruc- 
tiei publice, nu caută de este întemeiată sau nu 
cererea Metropolitului, ci face pendentă impli- 
nirea cererii dela hatâruri politice. 

Şi Metropolitul consideră acest trafic de 
atât de firesc, încât nunumai îl spune pe faţă 
ci explică prin acesta de ce a trebuit să dee 

ordin redacţiei „Telegrafilui român“ (unde am 
ajuns!) ca să scrie mai „moderat“, adecă să de- 
savueze pe deputaţii naţionali şi totodată să 
roage pe o persoană din apropierea ministrului, 
să-i atragă acestuia luarea aminte, că „Tel rom.* 
„scrie cât se poate de moderat“ şi prin urmare 
e acum rândul ministrului să-şi împlinească vorba. 

Hatâr pentru hatâr! | 

Nu cazul lui Latk6ezy, ci acest caz ne arată 
marea decadenţă morală, la care am ajuns, căci 
aici nu este vorba de o persoană şi de abera- 
țiunile ei, ci,de unisistem întreg bazat pe hatâr.* 

Ce ziceţi la aceste părinte Sergie dela Sebeș 
şi părinte Moldovan dela Sighişoara. Nu-i mai 
trageţi o „adictitate“ ?... Doar aceste rânduri 
sunt cu mult mai aspre ca cele ce s'au publicat 
în revista noastră... 

De altfel, în curând sperăm a lămuri pe de- 


plin această poveste. 
o 


Aşteptăm să se isprăvească seria articolelor 
în cari „Tel. rom.* crede că răspunde celor cu- 
prinse în articolul prim din numărul trecut al 
revistei noastre cu privire la „Arhiereii şi poli- 
tica noastră“. Bătrânul confrate e „logic“ şi face 
pe glumeţul pe-alocurea. Mă rog, nu-i nici o su- 
părare! Noi ne lămurim bucuros. La revedere 


în numărul viitor. 
o 


Pentru votul universal se va tine Dumi- 
necă o mare adunare poporală aici în Sibiiu 
la care ar fi de dorit să ia parte şi fruntașii no- 
ştri din comunele vecine ca prin înfăţişarea în 
număr cât mai mare să ridice caracterul impo- 
zant al acestei manifestații. 


o 

Călătorii sosiți din Serbia spun că autori- 
tăţile sârbești au întreprins expulsarea în massă 
a supușilor bulgari, fără a le lăsă timpul să-şi 
orânduiască afacerile, 

Mulţi dintre cei expulsaţi au trecut în Bul- 
garia şi au protestat la autorităţile bulgare contra 
arbitrariului sârb, 

Aceşti expulsaţi sunt aşteptaţi la Sofia, unde 
vor face o plângere formală guvernului. 

o 

Din Belgrad se comunică că Principele mo- 
gtenitor George al Serbiei, însoţit de misiunea 
specială sârbă a plecat la Petersburg, via Viena. 

Voevodul Vukovici a plecat deasemenea la 
Cetinje via Sandjacul Novi-Bazar. 

REVISTA POLITICĂ. 


Libertăţi politice în Ungaria. Pentru reprodu- 
cerea scrisorii lui Björnson, „L'Opression magyare“ 
din „Courrier Europeen“, — curtea cu juraţi din 
Timişoara l-a condamnat pe dl Niculae Jugărean, 
redactorul responsabil al „Drapelului“* din Lugoj, 
la 3 luni închisoare de stat şi 400 coroane amendă, 
— poate ca şi prin acest proces să confirme ade- 
vărul celor scrise de Björnson. 

Ziarul nostru va ave şi el să se înfăpişeze 
din nou înaintea Curţii cu juraţi din Cluj. Pe giua 
de 10: Noemvrie n. s'a fixat terminul pentru desba- 
terea procesului de „agitație“ pornit împotriva d-lui 
Octavian Goga pentru articolul „Generaţia noud“ ... 

Și Björnson nu spune adevărul!.. 





o. 

Din cloaca coaliţiei. Un fost secretar de stat, 
vicepreşedintele curţii administrative Latkoczy Imre, 
pe care coaliția l-a făcut şi consilier intim, — s'a sinu- 
cis, zilele aceste în străinătate, — dupăce se ade- 
verise că ani de-arândul a practicat meseria, atât 
de lucrativă în Ungaria, de a-și vinde protecţia 
pentru bani grei. In calitate de fost secretar de 
stat şi prietin cu toţi miniştri, luă bani dela ceice 
aşteptau dela guvern vre-un hatâr şi prin cone- 
xiunile lui reuşiă să-și mulţumiască clientela pe 
care i-o câştigau femei cu meserii inavuabile, agenţi 
şi existenţe falite. Acum de curând a luat 60.000 
de coroane dela un azistent de farmacie, obligân- 
du-se să-i câştige dreptul de-a deschide o farmacie. 
Lucrul s'a descoperit insă, și Excelenţa Sa — din 
graţie coaliţionistă — consilier intim al Maj. Sale 
şi-a dat dimisia din posturile ce le ocupă, a fugit 
în străinătate şi s'a împuşcat... 

Nici nu s'au liniştit încă valurile aruncate 
de această afacere murdară şi s'a dat de urma 
unei noi afaceri veroase la primăria capitalei Buda- 
pesta. Primăria subvenţionă o fabrică din Buda- 
pesta care se angajase să repare toate ciasornicile 
(măsurătoare deapă)ale capitalei, „Fabrica“ aceasta 
insă, n'a cheltuit nici o para pentru instalaţiile 
necesare. Primă ceasornicile şi le trimiteă'la Breslau, 
la o fabrică germană, a cărei agenţi erau „fabri- 
canţii“ din Budapesta. Afacerea devine și mai in- 
teresantă dacă mai adăogăm că ciasornicile se 
trimiteau, rând pe rând, la „fabrică“ chiar fără 
să aibă nevoie de reparaţiuni şi se retrimiteau fără 
ca cineva să se fi atins de ele. Fireşte. se retri- 
miteau însoţite cu comptul „reparaturilori ima- 
ginare... 





FOILETON- 





Voinicii Pindului. 
La Cresto, cărarea se ‘mparte în trei 
Un drum, spre oraşul Clisurii, 
Spre Salonic duce al doilea drum 
Și altul în noaptea pădurii. 


De-acolo, pe gânduri, venià un bulgar 
Pe umeri purtând carabina 
În țeavă, pe brâul de gloanţe încărcat, 
Amurgul îşi cerne lumina, 


Din drumul Clisurii spre Solun trecând 
Un grec ce coboară agale, 

S'opreşte când drumul se 'mparte în trei. 
Să vadă drumetul din cale. 


— Cu bine bulgare! Ce veşti pe la voi? 
Ce draci te 'ntâlniră cu mine? 
Proplindu-și alene privirea-n pământ 
Bulgarul răspunde: — Cu binel 


— Bulgare, ţi-e mâna vopsită cu roş 
Mă crede, bulgare, mă crede! 

Ți-e barba pârhită de foc şi de fum 
Şi sânge în ochi fi se vedel... 


Drumeţul tresare. Îşi urcă spre cer 
Albastrul privirii senine: 


— Prietene, ochii tu nu mi-i văzuşi 
Ci-n ei te-ai văzul doar pe tine!... 


— Bulgare, pe mână uitaşi să te speli! 
Ti-ai şters iataganul, bulgare? 

— Ascultă, măi frate... Ce vrei? Să te baţi? 
Păi dă-te încoa pe cărare! 


Antariul tresare. O clipă. Apoi 

Îşi bate pe umăr vecinul: 

— Vezi dsta-i păcatul: în țară la noi, 
Cregtinul omoară creştinul! 


Vezi asta-i păcatul, că dacă te-omor 
Bulgarii s'adună *n cele, 

Împuşcă omoară, şi satele ard 

Și turcul rânjeşte, băete ! 


Mai bine alături... ca frații cu fraţi 
Aceiaş ne fie cărarea, 

Înlături păgânii! .. Și aceia-ce plâng 
Aşa vor găsi alinarea! .. . 


Îşi clătină capul, bulgarul drumeţ 
Și zice pe gânduri: aşa e! 

lar grecul îşi şterge un ochiu potopit 
De-a lacrimei caldă văpaie. 


Din vârfuri de munte, din vânălul cer 
Coboară tăcuta 'nserare, 








Ca panamaua aceasta să poată dăinui, fa- 
brica germană ti plătiă, prin agenţii săi budapes- 
tani, pe inginerii şi funcţionarii resortului cărora 
aparţine provizionarea capitalei cu apă.... 

Atât în chestia lui Latkoezy, cât şi în chestia 
panamalelor dela primărie s'a pornit o anchetă 
„severă“. Câţiva funcţionari vor fi înlăturați, alţii 
vor fi trimişi în pensie, adevăratul rău, însă, nu 
se va puteă stârpi. Nu Latkoczy poartă vina 
cea mai mare, ci o poartă cei ce au inaugurat 
în Ungaria sistemul corupţiei politice gi al pro- 
tecţionismului. Sunt de vină ceice ascultă de 
recomandaţiile — de cele mai multeori plătite — 
ale cutărei Excelenţe şi calcă în picioare drept 
şi dreptate ca să poată face, un hatâr — pentru 
a li se face, la vremea sa, şi lor un hatâr oare- 
care. 

Cloaca coaliţiei creşte, creşte mereu şi le 
prepară ocârmuitorilor „naţionali“ un sfârşit urit, 


murdar. 
o 


impotriva votului plural. Incetul pe încetul 
toate păturile sociale din ţară, fără deosebire de 
naţionalitate, pornesc luptă impotriva falşificării 
votului universal. In capitală, până acum numai 
partidul social-democrat a ţinut adunări de pro- 
testare. Săptămâna aceasta se va ţine, însă, o 
mare adunare publică a tuturor partidelor bur- 
gheze. La idea acestei întruniri au aderat par- 
tidele democratice din capitală, conducătorii so- 
cietăţii ştiinţelor sociologice, sindicatele functio- 
narilor particulari şi al amploiaţilor comerciali 
ş.a. m. 


o 

Pact nou cu Coroana? „Ministrul de interne 
contele Andrássy a solicitat dela Maj. Sa o au- 
dienţă şi i-a prezintat proiectul său de reformă 
electorală spre sancţionare prealabilă. Maj. Sa 
nu s'a declarat încă asupra sorții proiectului. 
In cercurile guvernului se afirmă, însă, că sance 
ţionarea prealabilă nu i-se va refuză“, 

Atât spunea pressa oficială şi biroul de 
pressă despre audiența ministrului nostru de in- 
terne, — și nimic mai mult. In orice caz prea 
puţin când e vorba de o chestie de cabinet pentru 
întreg guvernul coaliţionist. Un svon, însă, ce s'a 
lăţit şi a fost primit cu multă credulitate şi con- 
firmat de diferite momente politice, a smuls vălul 
de pe taina acestei audienţe... 

Guvernul coaliționist a încercat să înduplece 
Coroana să renunțe la pactul vechiu, încheind un 
pact nou în care să nu mai fie vorba de întrodu- 





Departe se 'nailţă o dâră de fum, 
Și-un han se străvede în sare, 


Departe, Vodena cu ape ce cad 
Roşeşte-n amurgul de sânge, 
Pădurea de rodii se clatină lin 
lar frunza migdalilor plânge. 


-— La hanul de-acolo sunt două odăi, 
(Bulgarului, grecul şopteşte) 

Întruna te culcă tovarăşe. Eu 
Dormi-voi în alla, fireşte... 


... Şi noaptea, se lasă, pe munte, pe han 
Şi noaptea se face tdraie, 

Antartul nu doarme, ci vede în gând 

Un ceas mai târziu ce-o să fie. 


Bulgarul de-alături e frate, creştin. . . 
Dar fie şi frate creştinul! 

Vecinul de-acolo e dușman, bulgar ! 
Frăția? S'o creadă vecinul! 


În mână cuțitul, .. Şi ochii aprinşi.. . 
Răsuflete stinse... uşoare, .. . 

Dar când să deschidă s'opreşte îngrozit: 
Bulgarul veneă să-l omoare!. .. 


Daniel Vodena. 

cerea votului universal egal şi secret. În schimb, 
guvernul are să împlinească Coroanei o cerere veche: 
urcarea contingentului vecruților ! 

N'avem nici ua motiv care să ne indemne 
să nu dăm crezământ acestui svon. Dimpotrivă 
, Cinsteai politică de care a dat dovadă guvernul 
coaliţionist de când a ajuns la cârma ţării pentru 
noi e aproape o dovadă că coalitia nu se sfieşte 
nici de cele mai josnice uneltiri pentru a se de- 
gajă de-o indatorire imperativă. De atâteaori, în 
răstimpul scurt de nici trei ani, am avut prilej 
să ne convingem despre lipsa de principii şi 
cinste politică a coaliţiei, încât nu ne mai putem 
miră de noua încercare. Ca să ajungă la putere, 
„opoziţia naţionaă* de odinioară a renunţat la 
toate principiile ei şi a implinit Coroanei tot ce 
cereă şi tot ce combătuse cu cea mai mare vi- 
olenţă, a încheiat noul tarif vamal, a prelungit 
concesia băncii comune Austro-Ungare, a ridicat. 
cota cheltuielilor comune... Acum vine rândul 
la urcarea contingentului recruţilor! 

Oligarhia noastră, pentru a se menţine în 
situaţia de clasă privilegiată în paguba milioa- 
nelor desmoștenite, are nevoie de întroducerea 
votului plural. Maj. Sa nu-şi poate, însă, căleă 
cuvântul regal. Coaliția incearcă, prin urmare, 
să incheie un pact nou prin care să se asigure 
votul plural, şi pentru a obţine favorul unui pact 
nou — îi ofere Coroanei urcarea contingentului 
recruţilor. 

N'avem cuvânt să ne indoim că coaliția va 
încercă şi această intrigă. Avem, însă, motive 
îndeajuns să fim convinşi că Majestatea Sa nu 
se va prelă la această manoperă fatală pentru 
tară şi, în acelaș timp, şi pentru Coroană. 

Şi convingerea aceasta ni-o întăreşte şi 
ziarul vienez „Vaterland“, ale cărui legături cu 
moștenitorul tronului sunt cunoscute. 

„Suntem în preajma unor hotăriri ce vor 
trage greu în cumpănă! — scrie acest ziar in 
unul dintre numerele sale din urmă. — Şi noi, 
în ciuda svonurilor,lansate de guvern, nu putem 
crede că proiectul despre votul plural a fost sanc- 
tionat prealabil. 

Regele știe prea bine că în timpul greu 
când cei cari azi sunt la putere au stat în faţa 
lui ca o opoziţie naţională neimpăcată, — po- 
porul a stat de partea tronului dela care își aş- 
teptă drepturile. Votul plural, legat de votarea 
deschisă, e însă un act duşmănos indreptat im- 
potriva poporului şi e o putere mare în mânile 








duşmanilor de odinioară ai Coroanei, o armă de 
care vor profită pentru a asupri poporul... 

Nu e nimeni — în afară de clica naţională — 
care să nu fie convins: că Regele nu va aprobă 
sarlatania proiectată de Andrássy... Capul mi- 
nistrului Andrâssy e, fără îndoială, un obiect de 
lux preţios, dar fericirea popoarelor, interesele 
monarhiei şi promisiunea sfântă a Regelui vor 
apăsă şi ele greu in cumpănă..!* 

Are dreptate ziarul vienez. Regele nu-și poate 
călcă cuvântul. Și popoarele se încred în acest cu- 
vânt sfânt. 


Cinstea portului. 


(OL) Fiecare popor își are portul său, 
prin care se deosebește de alte limbi, 
de alte neamuri. 

Fiecare classă de oameni își are 
portul, prin care se deosebeşte de altă 
classă, şi la fiecare haină, portul, îşi are 
cinstea sa. 

Aşa s'a aflat lucrul pănă acuma şi 
la noi românii, ne-am avut portul nostru, 
frumosul nostru port românesc, și ne-am 
fălit cu acest port. 

Ne mai fălim şi astăzi, dară numai 
la zile mari mai vedem unde şi unde 
frumosul nostru port românesc, căci în 
cele mai multe locuri el s'a stricat, sa 
corcit; s'a porcit, a ajuns să fie carica- 
tură, încât ne doare inima, ne scârbim 
când vedem cât de mult s'a stricat. 

Vom aveă ocaziune să scriem de 
altă dată despre această boală modernă, 


despre corcireu portului nostru românesc, | 


atât cel al bărbaţilor, cât și mai mult 
al femeilor, azi vom vorbi despre cinstea 
portului la noi la preoţi, vom vorbi de- 
spre vrednicia reverenzii noastre preo- 
teşti. 

In sinodul arhidiecezan din anul 
acesta în legătură cu tendenţa de a face 
obligator un costum pentru elevii semi- 
nariali din institutul nostru arhidiecezan, 
sa aruncat așa incidental o cestiune 
care atinge preoțimea noastră. S'a aruncat 
cestiunea de a se decretă un costum 
civil pentru preoțimea noastră. 

Nu ştim ce sa făcut în privinţa 
aceasta la locurile competente, nu știm 





dacă în general sânţitul sinod arhieresc . 
Sa învoit cu ideea, de a se croi pentru 
preoţime costum civil, cu scopul de a 
desbrăcă pe preot de caracterul său ofi- 
cial, și a-l face oficial când preot, când 
nepreot dupăcum se va prezentă în co- 
stumul său oficial, cea ce simţim și cea 
ce preocupă întreagă fiinţa noastră este 
cinstea portului nostru, la care ţinem 
cu toată căldura inimei noastre. 

Gândul nostru priveşte îndărăt spre 
timpurile vechi. Inaintea noastră stă 
chipul venerabil al preotului nostru cu 
măestrie zugrăvit de tânărul poet Goga, 
fiu și nepot de preot şi el. 

Patriarh al vremilor trecute preotul 
nostru aveă portul nestricat, pitoresc de 
frumos al ţăranului nostru, și cu evlavie 
ne închinam înaintea venerabilului Pa- 
triarh Bătrân, când Dumineca seara la 
vecernie ni se prezentă în costumul său 
civil, şi stând la uşa bisericei, toţi tre- 
ceam cu veneraţiune pe lângă el, şi îi 
sărutam mâna. 

Acesta eră costumul civil al preo- 
tului nostru. Acestui costum îi da cin- 
stea persoana venerabilă a bătrânului 
patriarh, dară îi da cinstea și dragostea, 
cu care priveam noi la acest costum, căci 
el eră portul pitoresc, portul istorie ro- 
mânesc al poporului nostru. 

Portul oficial al preotului nostru eră 
numai unul, și acela eră reverenda. Şi 
aveă cinste acea reverendă, şi ea eră 
portul obicinuit al preoţimei noastre dela 
orașe fără deosebire și fără escepţiune, 
portul obicinuit și obligat al preoțimei 
în oficiu şi la anumite ocaziuni festive, 
şi în afaceri cu autorităţile civile. 

In cursul timpurilor a fost tristă po- 
ziția preoţimei noastre, deosebit au fost 
preoțimea noastră de multeori, deosebită, 
neîndreptățită, desconsiderată, maltra- 
tată chiar, cu un cuvânt n'a fost re- 
spectată cum sar cuveni preoțimea 
noastră. 

Cu starea aceasta a preoţimei se ocupă 
în zilele prunciei sale ziarul Marelui ar- 
hiereu Şaguna, care în numărul 2 dela 
apariția sa între altele scrie: 











Ca doi străini... 
de Victor Eftimiu. 

Se luaseră aşa, din datorie mai mult, decât 
din dragoste. Abiă acum, vedeau cât de banală 
le fusese povesteu: nici un sbucium nu avusese 
vieaţa lor, din ziua când se cunoscură până la 
logodnă, nici o frământare mai puternică, dela 
" logodna lor până azi. 

Întâi, el păreă înamorat. Eleonora aveă 
ochii blânzi, gura impodobită într'un zâmbet de 
bunătate. Când i-a strâns mâna întâia oară — 
o mână mică şi grasă — Matei a simţit că ceva 
cald îi încinge pieptul. Iar când s'au despărţit 
in amurg, o părere de rău parcă-l coplegeà. Atâta 
tot. Prea mult, nu se doriseră niciodată. Ştiau 
dinainte că nimic nu-i împiedecă să se cunune, 
şi poate deaceea, acum, când erau unul al altuia, 
waveau să-și mărturisească gândurile de odi- 
nioară, speranţele sfioase, nopţile de nesomn şi 
atâtea mici nimicuri ale celorce se iubesc fără 
speranță. 

Logodna se făcuse acum un an într'o Du- 
minecă tot aşa de frumoasă ca cea de azi. Mama 
-lui venise din provincie inadins, părinţii ei erau 
mulţumiţi ca de o nouă afacere bună, iar ei işi 
aruncau, mai mult fiindcă trebuiă, priviri de dra- 
goste, de recunoștință, poate de fericire. 

EI, funcţionar, ea institutoare, se întâlneau 
ziua, numai câte un ceas, la prânz. Poate din 





călătoria de nuntă, — banala lor călătorie de 
nuntă — mai păstrau câte o amintire. Acum, 
venise plictiseala ce copleşeşte pe toţi ceice nu 
mai speră nimica nou, cu nesfârşite ceasuri de 
tăcere, în lumina lămpii, şi dela o vreme cu în- 
târzierile lui în oraş. Matei se reîntorceă încetul 
cu încetul, la vieaţa lui de flăcău. Acasă nu-l 
așteptau decât veșnicile ei priviri blânde şi su- 
râsul de bunătate, uitat în colţul gurii. 

Dela o vreme, câte o vorbă de nemulţu- 
mire a lui, câte o mustrare din partea ei, înce- 
peau zile de tăcere nesfârșită, întreruptă din 
când în când de hâriitura bruscă a unui scaun, 
de un murmur înâbușit al lui, de un oftat al ei. 

Şi în după prânzul de toamnă, intro Du- 
minecă frumoasă, neștiind ce să facă, ei se pri- 
viră lung, şi-n ochii fiecăruia licăriră cele dintâi 
priviri duşmănoase. 


Dar, veni copilul. Un an şi jumătate, lung 
cât o jumătate de veac, trecuse dela nunta lor, 
fără nici o schimbare. Acum, întinsă în patul ei 


de mamă tânără, Eleonora priveşte în ochii lui 


Matei şi simte că-l iubeşte. 

Plecat deasupra ei, cu mâna pe fruntea ei 
rece, Matei coboară priviri de sinceră dragoste, 
pe obrazul slăbit al soţiei sale, îi mângăe mâi- 
nile, ii potrivește părul pe tâmpe, o întreabă 
dacă îi e frig, dacă-i e mai bine. Clipele se pre- 
lungesc şi graba de altădată a plecării, s'a pre- 





schimbat acum înt”o lenevie dulce, petrecută 
alături de patul Eleonorei, lângă leagănul lui 
Ionel. 

Matei nu mai întârziară cu prietenii; e tn- 
tâiul care ese dela birou și adeseaori, cel din 
urmă care vine: acasă, îl așteaptă zâmbetul blând 
al nevestei și răsuflările uşoare ale copilașului 


de colo, din leagăn. 
$ 


Ionel începe să gângăvească; Eleonora s'a 
vindecat de mult. 

Floarea merilor din grădină se scutură lin, 
în adierele vântului primăvăratec. larba a nă- 
pădit toate colţurile. Rândunelele foarfecă pânza 
albastră a cerului, scobese văzduhul in sboruri 
repezi şi se înalţă în slavă. Atâta puce se co- 
boară odată cu florile roşii ale merilor, pe 
fruntea mamei şi-a copilului!... Vrăbiile ciripese 
pe straşină, cad în iarbă şi iar se urcă. Copilul 
privește cu ochii mari, negri, jocul lor şi nu 
pricepe; un suris nevinovat, ca al mamei, îi flu- 
tură pe buze şi deseori, ţipete scurte, cu smu- 
ciri din mânuţa lui albă, vestesc căderea unei 
alte vrăbii. 

Veni toamna. Când începură frunzele să 
cadă si rândunelele să plece, nu-l mai scoteau 
în grădină. El arătă cu mâna aci spre strașina 
pustie, aci spre ramurile goale. Îşi rezemă frunte 
de geamul rece şi ochii mari, umbriţi de o durere 
tainică, îi lunecau pe urma unui stol de rândunele 

„Este trist lucru cu adevărat a vedea atât 
de înjosită demnitatea cea mare şi sfântă a preo- 
tului, care este prietenul cel nedespărţit al po- 
porului dela naşterea omului până la moartea 
lui, care este mângăitorul lui cel dulce in toate 
năcazurile şi chinurile vieţii, și care, zicând aşa, 
ține in mâna sa mântuirea sufletelor credincio- 
şilor, care se află sub păstorirea lui. Dar ceeace ne 
face să ne spăriem mai mult este, că prin: ne- 
socotinţa și despreţuirea personalităţii preoțești 
se nesocotește şi se despreţuieşte chiar invăță- 
tura cea sfântă ai căreia preoţii sunt predicatori, 
se răceşte chiar evlavia oamenilor credincioși 
cătră cele sfinte, slăbeşte chiar credinţa, singurul 
mijloc de mântuire a poporului şi pătimeşte insaş 
religiunea, care este legătura, prin care omul se 
impreună cu Dumnezeu. Și apoi poate cineva 
să prevadă urmările cele infricoşate, când poporul 
va cădeă în indiferentismul cel gros, şi în ne- 
păsarea aceea brutală cătră religiune, de a trăi 
în lume fără mângăiere și de a muri fără nici 
o speranţă. i 

Sunt foarte multe lipsele şi defectele în 
purtarea din afară a unor preoţi, încât s'ar păreà 
că ei singuri vreau să silească pe oameni, ca să 
nu deà onoarea şi respectul cuviincios schimei 
şi chiemărei lor. Noi ne mărginim a aduce aici 
numai un defect, care bate foarte tare la ochi, 
care întunecă strălucirea demnităţii preoțești, şi 
care, deși se vede mic, este însă o cauză mare 
a nesocotinţei şi dispreţului, pentru care preoţii 
ridică glasuri de plângeri amare. 

Sufletul, mintea, inima, şi toate simţirile 
dinlăuntru ale omului numai Dumnezeu le cu- 
noaşte deplin, şi numai el pătrunde secretele lor 
şi tendinţele lucrărilor lor. Noi oameni slabi şi 
muritori trebue să ne mulţămim cu cele din afară 
ale omului, cu faptele ce le vedem, cu vorbele 
ce le auzim, și cu toată purtarea, care cade în 
ochii noştri. După împărţirea societăţii noastre 
în classe distincte, demarcate strâns unele de 
cătră altele, nimic nu ne sare mai întâi în ochi 
din purtarea din afară a unui om, ca hainele cu 
cari este îmbrăcat, cu vestmintele, ce le are pe 
sine. La întâlnirea unui om, după privirea hai- 
nelor lui poţi fără temere de mare greşală să 
zici: acesta e un soldat, celalalt e un oficial; 
acesta de aici este un cetăţian maister, celalalt 
de colo este un ţăran plugariu, acesta e un pă- 
stor de oi ş. c. l. Oare, după întocmirile care 
sunt, după datinile şi obiceiurile, cars se păzesc, 











„PARA NOASTRA: 


poate cineva totdeauna să deosebească și pe un 
preot român din vulgul de oameni, şi să zică 
cu securitate: acesta e un preot? Cu adevărat 
barba ce o poartă preoţii este un semn vene- 
rabil, care impodobeşte personalitatea lor, şi in- 
suflă respect; dar aceasta singură nu e semn 
neinşelător, ca să poţi distinge dintr'ânsa tot- 
deauna şi în tot locul pe preot de ceialalţi oa- 
meni, fiindcă şi alţi oameni fără a fi preoţi poartă 
barbă. Nu odată, ci mai de multe ori, luându-se 
barba singură de semn din afară distinctiv al 
preotului, s'au întâmplat râsuri, scandale şi alte lu- 
cruri neplăcute, cari toate înjosesc şi degradă chie- 
marea cea sfântă şi starea cea înaltă a preotului. 
Aşa dar ca să fie şi să rămână preotul preot, 
trebue afară de barbă să mai aibă pe sine un 
semn, prin care să se cunoască cine este şi ce 
este, și apoi să i-se deie onoarea şi respectul, 
ce i-se cuvine, şi acest semn ni se pare întâi şi 
întâi că este îmbrăcămintea sa. 

Ştim, că preoţii români, toţi, fără deosebire, 
când se învrednicesc de darul acel sfânt de a 
sluji la altarul celui prea înalt; când primese 
însărcinarea de a sluji poporului tainele, cari sunt 
de lipsă spre mântuirea lui, şi când ei să inda- 
torează de a fi lumină înaintea poporului, şi vă- 


zând acesta faptele cele bune ale lor, să le ur- 


meze și să se îndirepteze; atunci zic, toţi se 
îndatorează a-şi face şi a purtă o haină, ce se 
zice reverendă, a căreia însemnare arată, că, când 
o are preotul pe sine, merită onoare și respect 
Pentruce preoţii noştri îşi uită atât de mult de 
sine şi de diregătoria cea înaltă ce poartă, şi 
nu îmbracă acea haină când trebue și când se 
cuvine, ci o ţin în ladă spre a o roade moliile, 
spre a o lăsă moştenire la copii, sau sprea o 
duce cu sine mai nouă în mormânt? Cine e de 
vină, dacă ei neavând reverende pe sine, şi ne- 
cunoscându-se că sunt preoţi, li se întâmplă în 
deosebite imprejurări neplăceri, scârbe şi mal- 
tratări, prin care nu atât sufere persoana lor, 
cât demnitatea rangului acelui plin de respect 
ce-l au? 

Nu suntem așa nedrepţi ca să cerem, ca 
preotul să se infăţișeze totdeauna şi în tot locul 
în reverenda sa, care e semnul cel mai neinşe- 
lător din afară despre poziţiunea ce ocupă în so- 
cietatea civilă. Cunoaştem lipsele, neajunsurile 
şi sărăcia lor, care nu-i lasă să-și facă reverende 
multe spre a le putea purtà în tot timpul, precum 
s'ar cuveni, cuuoaştem, că afară de diregătoria 

lor de preoţi, sunt taţi de familie, economi, ce- 
tățeni ai statului şi supuși la greutăţile şi Inda- 
toririle lui. De aceea nu pretindem nici decum, 
ca preotul să meargă în reverendă la plug, la 
coasă, la secere, la pădure şi la alte ocupaţiuni 
economice; nu cerem ca să meargă în reverendă, 
când este chiemat la facerea drumului împără- 
tesc, la facere de forspan, şi la alte greutăţi, ce 
le cere statul şi dela dânşii, până când se vor 
uşură prin înalta milostivirile a guvernului. Dar 
credem, că avem dreptate de a cere dela preoţi, 
ca să poarte reverenda când merg la biserică şi 
când slujesc înaintea altarului, când au a se în- 
făţişă înaintea diregătorielor mari şi mici pentru 
deosebite trebuinţe; când merga orașe și la tàr- 
guri, unde este adunare mare de oameni, şi unde 
trebue a se deosebi mai mult spre a se cunoaște 
că sunt preoţi. 

Preasfinţiţii episcopi au văzut şi văd tot- 
deauna necuviinţele acelea neplăcute, ce urmează 
din nepotrivita purtare a preoţilor, şi din îngri- 
jirea lor de a se face singuri socotiți şi prețuiţi 
în toate împrejurările, şi deaceea atât în inte- 
resul personalităţii preoțești, cât şi pentru vaza 
înaltei lor chiemări şi-a marii lor responsabili- 
tăţi, au învăţat, au dogenit şi chiar au pedepsit 
pre acei uitători şi neingrijitori de a se purtà 
cum se cuvine. 

Ridicându-ne şi noi glasul în privinţa ace- 
stui lucru, ne adresăm cătră preoţi cu iubire fră- 
țească și cu ton prietenesc, şi-i rugăm, ca să-şi 
aducă aminte de sfânta deregătorie ce au, de a 
fi sarea lumii, să ia în băgare de seamă pozi- 
țiunea lor cea importantă, ce ocupă în vieaţa 
civilă, să-şi îndrepteze toată purtarea astfel, încât 
văzând oamenii faptele lor, să mărească pre 
tatăl cel din ceriuri. Numai în chipul acesta 
preoţii se vor face preţuiţi şi socotiți, vor merită 
onoarea și respectul, ce li-se cuvine, vor scăpă 
de toate neplăcerile şi nedreptăţirile ce li-se in- 
tâmplă în împrejurările vieţii, şi vor înaintă ma- 
rele interes al bisericii, al religiunii, al statului, 
al omenirii și chiar al lor. 

Purtarea cea cuviincioasă a preoţilor va 
aduce binecuvâutări asupra poporului încredinţat 
păstoriei lor; învăţătura lor va aveă credit şi va 
pătrunde cu putere în inima oamenilor, şi toate 
povețele, ce le vor dă, se vor ascultă, şi printre 
aceasta se va spori binele şi fericirea materială 
şi morală a poporului. Atunci biserica va înflori 
spre a-şi împlini misiunea cea înaltă, ce i-s'a in- 

sau se pironeau pe o frunză galbenă, prinsă intre 
două fire de iarbă... 


ÎI imbrăcase Eleonora într'o rochiţă nouă, 
— care nu-i eră prea largă. Părul negru izbucnea 


— Eleonoro, şopti îngrijorat Matei într'o seară. | prin capişonul de mătase albă şi-i încadră obrazul 


Tie nu-ţi pare c'a slăbit băiatul? 

Ea n'a răspuns nimic. De o lună aproape, 
văzuse că rochiţa nu-l mai stringe când i-o in- 
cheiă la mânecă. Întâi, n'a vrut nici ea să creadă. 
Apoi se căsneă să nu vadă că Ionel siăbeşte 
din zi în zi. Și Matei n'avu curajul să aducă 
vorba de doctor. Amândoi, îşi închipuiau că va fi 
ceva trecător şi nu-şi găseau de loc schimbat copilul. 

Inceputul lui Octomvrie părea un sfârşit de 
Martie. Eră cald, iarba rămasă pe la colţuri 
umede străluceă, iar gutuile din fundul grădinei, 


aureau în soare. 
Abiă afară, în lumina soarelui, văzu Eleo- 


nora cât de mult se trăseseră obrajii băiatului 
şi cât îi erau ochii de posomoriţi. 
— Ionel, ce ai tu? — il întrebă ea aproape 


plângând. 
Şi-i sărută mâinile slăbite. El întoreeă capul 


în altă parte, oftă uşor, işi încreţeă fruntea şi-şi 


ţineă mâinile împreunate, ca bătrânii. 
Câud a dat cea dintâi ninsoare, Ionel eră 


rău. Țineà capul într'o parte, ochii îi ardeau 
grozav, iar mâinile îi tremurau. Matei parcă nu 
vreă să mai plece de acasă. Când sa intors, 
seara, prin pânza ferestrei unde zăceă Ionel, a 
desluşit câteva pete de lumină, lunguieţe, ca fla- 
căra lumânărilor de ceară... 








palid. Cum jucau luminile făcliilor în părul lui 
negru, pe rochita albă, pe mâinile impreunate, 
pe pautofiorii lui de lac negrul... 

Matei n'a plâns... Plânsese mult, două săptă- 
mâni înainte, când îl grijise preotul pe Ionel. 
Acuma tăceă, alături de Eleonora, lângă coseiugul 


micuţ, din mijlocul odăei. 
x 


— Şi înfloresc merii ăştia primăvara? in- 
trebase Matei pe paznicul cimitirului. 

— Da... 

...Acolo l-au îngropat. Când s'au întors 
acasă și au văzut odăile pustii, cu mirosul doc- 
toriilor încă pe la colţuri, i-a podidit plânsul. 
Se invinovăţeau acum unul pe altul, şi totuș se 
țineau în braţe și plângeau. Eleonora a adunat 
toate lucrurile lui Ionel şi le-a infundat într'un 
cufăr. Zile întregi, ședeă la părinţii ei, căci sin- 
gurătatea ar fi omorit-o. Odăile toate și grădina, 
tulpinele uscate ale garoafelor, ştraşina înzăpe- 
zită îi aminteau copilașul mort, iar când se 
aprindeă lampa se miră că n'aude hohotul de 
râs al lui Ionel și plescăitul slab al mâinilor lui 
micuţe. 

l Reveneau zilele triste, cu tăceri nesfârşite, 
intrerupte arar de un scaun trântit, de o mus- 
trare, de un oftat. 


Matei începea iar să întârzie în oraş, nu-i 
mai vorbea niciodată şi o privea aproape cu dis- 
preţ, ca şi cum ea ar fi omorit copilul. Şi Eleo= 
nora se ofileă zi de zi, şi-şi plângea fericirea 
pierdută. 

Părinţii au sfatuit-o să se despartă. S'au 
despărţit, — cum se luaseră: fără multă părere 
de rău, fără nici o lacrimă. 

$ 

O nouă primăvară... Floarea merilor din 
cimitir se scutură lin pe mormàntul lui Ionel. 
Vântul adie uşor, desprinde foile roşii, le presară 
pe mormintele învecinate. Vrăbiile ciripese pe 
grilajul de fier, cad în iarbă şi să tăvălese în pul- 
berea aurie. Rândunelele foarfecă pânza alba- 
stră a cerului, scobese văzduhul în zboruri re- 
pezi şi se înalţă în slavă. 

Eleonora vine în fiecare seară să plângă pe 
mormântul lui Ionel. Adeseori, se întâlneşte cu 
Matei, dar nu-şi vorbesc. lşi aruncă priviri mi- 
rate, ca doi străini. Eleonora aşteaptă să plece 
Matei, adună garoafele presărate de el pe mor- 
mânt, le pune în locul unde ar fi căpşorul lui 
Ionel, iși îngroapă faţa în fiori, şi plânge. Mi- 
rosul garoafelor îi aminteşte grădina. Eleonora 
visează, cu capul în flori. Aude ciripit de vrăbii, 
vede florile scutărându-se și pe Ionel mişcân- 
du-şi repede mânuţele albe, cu degete răsfirate .. 


i 

credinţat de Christos, întemeietoriul ei, religiunea 
aşezată pe stâlpi securi și neclătiţi va făptui 
mântuirea sufletelor credincioșilor; statul va do- 
bândi supuşi ascultători și buni, omenirea va 
innaintă în drumul fericirii, şi numele Domnului 
se va binecuvântă în veci“. 


Cu asemenea idei, cu asemenea în- 
văţături şi-a inaugurat ziarul bisericei 
“noastre ortodoxe române activitatea sa. 
In chipul acesta se revărsă asupra preo- 
ţimii, asupra bisericei marea îngrijire a 
Episcopului de atunci Șaguna, căci pentru 
cler sa făcut la locul prim acel ziar 
redactat în spirit bisericesc, și în mânile 
clerului eră pusă lumina, ca prin ea să 
se lumineze cărările poporului nostru să 
nu rătăciască. 

A trecut de atunci o vieaţă de cm 
şi copilul în fașă de atunci azi este 
moșneag în cârje. 

Şi ceeace a fost actual acuma 55 
de ani, este actual şi azi, vorba este de 
cinstea portului nostru. 

Mitropolitul Șaguna a nădăjduit mult 
și multe bune dela milostivirea guver- 
nului. 

Nădejdea nu i-a fost zădarnică. Pre- 
oţimea noastră azi are carte, are învă- 
ţătură, are şi poziţie socială mai fru- 
moasă, nu mai e chemată la facerea 
drumului împărătesc, la facerea de forspan 
pentru Beamteri şi pentru domnii dela 
varmeghie și toate acestea s'au făcut 
din mila sau cu cuvintele de atunci vor- 
bind, din înalta milostivire a gubernului. 
În înaintarea noastră am ţinut oare pas 
și în celelalte? 

Cestiunea cu costumul civil pentru 
preoţi vorbește destul de clar. 

In vremea veche în reverenzi eram 
preoţi, iar când nu aveam pe noi semnul 
distinctiv al tagmei noastre eram români 
cinstiţi, în portul frumos al poporului 
nostru. 

Şi lumea ne da cinstea cuviincioasă, 
eram dascălii poporului nostru, eram 
carne şi oase din massa cea mare a po- 
porului român. 

Ca mărturie a vremilor vechi, a vre- 
milor bune, a vremilor cinstite, a vre- 
milor patriarhale, când sufletul preotului 
eră lipit de al poporului și al poporului 
de părintele său sufletesc, când n'aveam 
decât biserica noastră, şcoala noastră, 
şi acolo glasul preotului răsună, glas 
cunoscut, după care mergeă, orbiş mergea 
turma cea credincioasă, ca mărturie a 
vremilor vechi, când turma eră păzită 
şi de păşune cu călbează, şi de lupii 
răpitori, mai vedem şi azi ici colea câte 
un preot în portul cinstit al poporului 
nostru, întrucât nu sa stricat şi nu sa 
corcit acest port şi în mijlocul poporului. 

De azi încolo vom vedeă costum 
oficial civil. Ni se reformează biserica. 
Azi mâne vom abandonà şi sfintele taine, 
căci cultura multe duce şi multe aduce. 

Vorba poetului: Cu: drumurile de 
fier, toate datinile pier. 


0 telegramă din Berlin publicată de „Gazeta 
de Colonia“ zice că convorbirile ce le-a avut d-l 
Iswolsky cu principeie Bülow și cu ministrul von 
Schoen confirmă dorința ambelor State de-a linişti 
lumea şi de a impiedecă complicaţiuni mai grave 
favorizând un acord al puterilor. 

Tonul amical al acestor convorbiri a core- 
spuns cu legăturile tradiţonale de prietinie Intre 
Petersburg şi Berlin. 





„PARA NOASTRA: 


CRONICA LITERARĂ ȘI ARTISTICĂ. 


Ultimul vlăstar, piesa cu care s'a început 
stagiunea Teatrului Naţional din București, a fost 
scoasă de pe afiş. 

Zâmbetul ce-a fluturat de buzele tuturor în 
seara dintâi, sălile goale ce-au urmat după cele 
câteva reprezentații ale „Ultimului vlăstar“, — 
au dovedit că publicul românesc, hrănit în ultimul 
timp cu piesele superficiale poate, dar făcute cu 
multă îndemânare artistică, şi nu lipsite de bun 
simţ ale teatrului francez modern, — publicul 
românesc nu se mai poate încântă de tiradele 
patriotice nici de declamaţiile umflate, demne: 
de prima jumătate a veacului trecut, pe cari d-l 
Pandelea, cu o artă primitivă, le aduce pe scena 
unui teatru din veacul al douăzecilea. 

Dezastruoasa impresie de fals, pe care ţi-o 
lasă piesa d-lui Pandelea, — te face să regreţi 
puterea dramatică cu care e făcut sfârşitul actului 
al doilea. Dacă d-l Davila a făcut rău respin- 
gând, acum doi ani, „Ultimul vlăstari, mai rău 
a făcut a-l Eliad, noul director al teatrelor, ju- 
când piesa aşa cum a fost concepută şi scrisă 
de d-l Pandelea. Suprimându-se tot ce nu e 
dialog firesc, toată „poezia“ ce-o vântură perso- 
nagiile în actul întâi şi al doilea, unindu-se aceste 
două acte, am aveâ o foarte frumoasa dramă într'un 
act. Sfârşitul, așa cum e, e de prisos, păgubitor 
piesei, fiindcă e confuz, are momente aproape 
umoristice şi acţiunea descrescândă... 

o 

Henri Bernștein, vestitul dramaturg francez, 
din piesele căruia s'au jucat şi în Sibiiu două 
— „Hoţul“ şi „Samson“ — a scris o nouă dramă, 
cu totul deosebită felului său de a scri pân'acum, 
şi despre care se zice că e opera sa de frunte, 
„Israel“. 





lată subiectul acestei piese: | 


Principele catolic Thibault de Clare, anti- 
semit incarnat, hotăreşte, la „Cercul regal“, să 
umilească pe celebrul bancher evreu Justin Gut- 
lieb pentru a-l sil! să demisioneze din cerc. In 
acest scop, îl pălmueșşte în faţa ceilalţi membri 
ai cercului. Un duel urmează să aibă loc. Dar, 
ducesa Agnes de Croncy mama lui Thibault, 
aflând despre duelul ce trebuiă să aibă loc între 
fiul ei şi bancherul Gutlieb, se opune, fiindcă 
Thibault eră fructul unei greşeli din tinereţe a 
ducesei cu bancherul evreu, Agnes fusese amanta 
lui Gutlieb. La insistenţele ducesei, fostul ei 
amant răspunde: „Un principe catolic a insultat 
pe un bancher evreu, bancherul evreu se va 
bate“. Dar Thibault surprinzând pe bancher 
acasă la mama sa, urmează o scenă care se 
termină printr'o mărturisire a adevărului, prin 
desvăluirea teribilului secret. Faţă cu această 
descoperire, tânărul catolic nu vede scăpare decât 
în sinucidere. Un preot iesuit, însă, îl opreşte 
de a face acest gest. Dar, Gutlieb intervine. Işi 
iubeşte fiul şi iubește în acest copil chiar şi ura 
în contra rasei sale, împotriva rasei lor. Mergeă 
până acolo, incât îi plăceă să fie învins, deoarece 
învingătorul eră fiul său și, acest fiu eră un 
evreu. 

Or, Thibault înţelege că aceasta e adevărat 
şi că în vinele lui curge sânge evreesc, lucru de 
care nu se va puteă scăpă niciodată. Dacă se 
va însură, copiii lui vor fi evrei şi in contra 
acestui adevăr nu puteă să lupte. Atunci, reluân- 
du-şi cuvântul dat preotului iesuit, se omoară, 
— sau, mai bine zis, cel care nu e decât jumă- 
tate creștin ucide pe evreu, cealaltă jumătate 
din el; şi, cu toate acestea, evreul e aceia care 
are abominabilul curaj de a ucide pe creştin... 

Piesa aceasta a avut un mare succes pe 
scena teatrului Rejane din Paris și a făcut pe 
mulţi din duşmanii de pân'acum ai lui Bernştein, 
să-i recunoască talentul de mare dramaturg, 

Jules Claretie, directorul comediei franceze 
şi-a dat demisia, pentru a nu ştiu câta zecea 
oară. De astădată, bătrânul director pare că nu 


vrea, cu tot dinadinsul să-şi reprimească postul. 
o 


Amurgul zeilor, uriașa fantezie muzicală a 
lui Wagner, s'a inscenat la Opera din Paris, sub 
direcţiunea lui Messager, şi cu o orchestră de 107 
profesori de conservator și artişti celebri. 

o 

Un nou poet ne vine din America. Suferin- 
tele emigraţilor, speranţele lor, sunt puse în ver- 
suri, pe cari d-l Iustin Popovici Dobrogeanul le 
publică în foaia „Românul! din Cleveland. 

lată una din aceste poezii: 


Un an rău. 
Zece luni în cap acuma, 
Nu lipseşte nici un pic, 
Tot umblăm din uge în uge 
Şi nu mai lucrăm nimic, 
Pusesem și eu ca omul, 
Câţiva dolari la chimir, 
Mă pregătisem de iarnă, 
Să trăiesc mai abitir, 
Imi ziceam de-o sta fabrica, 
Mult să stea o lună-două, 
Nieicum nu-mi trecei prin minte. 
Co să treacă peste nouă, 
Socoteam că va începe, 
Lucru iară voiu aveă, 
Şi mi-oi face sumuliţa 
Insă soartea mea fatală, 
Atât m'a călăuzit, 
Că-am rămas şi fără haine, 
Şi în bort dator vândut, 
De-ar da domnul să se înceapă, 
Lucrul iar ca. mai înainte, 
M'uș rugă ziua și noaptea 
Pentru Statele Unite. 
Să sperăm că la alegeri, 
Reuşesc republicanii, 
Reuşind ei lucru începe, 
Şi ies la iveală banii. 


Aşteptăm şi volumul... 
o 

0 mistificarea, fără îndoială, trebuie să fie 
poezia „Floarea Oltului“, publicată în ultimul nu- 
măr al „Convorbirilor literare“, cu iscălitura d-lui 
P. Cerna. Ceice aim cetit poeziile vechi ale lui 
Cerna şi articolele de mai acum doi ani ale d-lui 
M. Dragomirescu, nu putem crede că autorul ace» 
stei poezii e talentatul nostru amic. 

Ştiam că Cerna se întreabă şi se miră în 
toate poeziile lui, dar nu atâta cât în „Floarea 
Oltului“ : 

Cine-mi vine cu zăbavă? (?) 
Cine-gi curmă mijlocelul? 
Cine-mi trece prin dumbravă? 
Bradul şi cu ghiocelul. (? !) 

Tot aşa nu credem că Cerna a scris strofe 
vrednice de fericitul întru pomenire Beniamin 
Costache, ca următoarea: 

Şi-mi răsare la fereastră 
Surioara Cosânzenei, 
Floare albă şi măiastră 
Între florile poenii... 

Și mai e ceva. Au asemănat poeţii luna 
cu toate celea: ba cu un punct pe i, ba cu o 
portocală, ba cu un lampion, ba cu o roată de 
caşcaval. Poetul dela „Convorbiri literare“ — 
incă odată, nu credem să fie Cerna — ca să ri- 


meze cu 
Numai dragostea veghiază 


Ca un ochiu al celui veşnie (?) 
aseamănă luna cu un... sfeşnie! 
Oh rimă, o reputaţie de mare poet, la multe 


încercări ne supu tu!... 
o 


N'am primit nici un număr din „Biblioteca 
românească Socec“ anunţată prin ziarele şi re- 
vistele din tară. 


in ziarul „la Patrie“ din Bucureşti, a apărut 
zilele trecute un articol despre volumul „Les chants 
de Roumanie“. — Cântece din România — ale 


unei scriitoare franceze, tot aşa de puţin cuno- 


scută la noi ca şi In Franţa, domnişoara sau 
doamna Maria Nizet. Autoarea volumului, care 

pare să fi călătorit mult, arată multă simpatie 
pentru ţara și poporul românesc. 

ŞI, dac'ar fi s'o credem ce spune în poezii, 
grozav ar trebui să ne mândrim... Ascultaţi 
numai: 

„Multe tări am văzut în exilul meu. Am fost în lo- 
curi îndepărtate: în Asia, în Brazilia, în Egipt, în Irak-ul 
lăudat atât de mult, în Grecia moartă, vai! în tinăra Ger- 
manie, în Francia — al cărei nume par'că strigă libertate! — 
în Italia artistică, în Spania arzătoare. O, câte ţări am 
văzut!... Dar n'o să mai găsese una singură care să fie 
așa de frumoasă, ca tine, ţară binecuvântată, pe care soarta 
nemiloativă mă opreşte să te mai revăd, o Românie“!... 

Și mai departe: 

„Ce de mai orage am văzut!.., Parisul uriaş m'a 
ţinut la el multă vreme, m'a fermecat şi Lahora Am vă- 
zut Roma şi Milanul, Constantinopolul culeat pe malurile 
Bosforului, Viena imperială şi rivalu ei Pesta, Sevila-maură, 
dar nici una nu mi-a plăcut cum mi-aţi plăcut voi, Bucu- 
reştilor“!... i 

„Ma perche?* — cum ar zice italianul, 
De ce ?... Dar ascultați mai departe. 

„Ca ebreul rob ce cântă în Babilon, așa şi eu, pe 
ţărmii sfinți ai Gangelui, unde freamătă lotusul, la picioa- 
rele zeilor indici, mi-am cântat durerile... 

Theis, Naros, Volga, care-şi deslănţuie valurile în- 
drăsneţe; Tigrul care-şi plânge gloria moartă, Amazonul, 
le-aş da toate, ca să mai aud odată dulcele tău murmur, 
umilă Dâmboviţă“! 


In numele Dâmboviţei, mersi! 
[e] 


Hârtii d'ale lui Paganini s'au găsit zilele 
trecute la un nepot al său, baronul Paganini: 
Numeroase manuscripte, opere inedite, — dintre 
cari una e Maria Luise şi alta Napoleon; inedite 
d'ale lui Mozart, Rossini, Farinelli, într'un cuvânt, 
o grămadă de lucruri de mare valoare... 


o 

Sarasate, celebrul violinist, care a murit 
acum câteva săptămâni, continuă să preocupe 
cercurile muzicale din întreaga lume. Cea mai 
bună caracterizare a lui, o dă un alt mare 
artist, violonistul Armand Parent, singurul supřa- 
viețuitor al quartetului Sarasate - Delsart -Waefel- 
ghem - Parent. 

„Moartea lui Sarasate e o pierdere irepa- 
rabilă. Nu există în lume un violinist care să 
nu fi fost subjugat de darurile rare ale acestui 
artist minunat. l 

Sonoritatea cristalină pe care o scoteà din 
instrumentul său, după cât ştiu eu, n'a fost ob- 
ținută de nici un alt violinist. 

Mecanismul lui Sarasate eră deasemeni, 
personal. Nici un violinist nu s'a jucat atâta cu 
dificultăţile, ca idolul din Pampeluna (oraşul unde 
s'a născut Sarasate, în Spania), 

o 


Alexandru Dumas-tatăl lucră cu o ușurință 
extra-ordinară. Biografii săi povestesc anecdote 
interesante despre felul de a scrie al marelui 
scriitor, 

Ziarul Semaphore, din Marsilia, povestea ur- 
mătoarele, acum cincizeci de ani. 

Autorul lui Monte-Cristo se dusese la Mar- 
silia, să joace o dramă intitulată Orfelina. Di- 
rectorul teatrului căruia îi prezentase el drama, 
descoperi că ea e extrasă dintr'un roman en- 
glezesc. 

„Ce-are a face! strigă Dumas. In cinci zile 
îţi aduc alta. Mă pun pe lucru“. Şi se ţină de 
vorbă. Se duse la hotel şi începu Duminecă di- 
mineaţa, la oara 10, o dramă întitulată Les gardes 
forestieres, pe care-o sfârşi Joia următoare, la 


aceiaş oră. 
o 


0 săptămână în Ardeal e titlul unei serii 
de foiletoane, pe cari le-a publicat în ziarul bu- 
cureștean „Secolul“, — amicul și colaboratorul 
nostru N. Pora. 

Incepând cu impresiile de drum, dela Turnul- 
Roşu până "n oraşul nostru, foiletoanele d-lui 
Pora ne vorbesc rând pe rând despre Sibiiu, — 
pitorescul şi vieaţa socială a lui — despre Să- 
lişte, despre adunarea poporală de acolo şi ne 
descrie un colţ din vieaţa de familie a Sălişte- 
nilor: 

















"PARA NOASTRA“ 


„După baie ne vedem mai mulţi cunoscuţi în casa 
uneia din familiile de seamă ale Săligtei. Ce seninătate pa- 
triarhală, şi câtă veselie nefăţărită în Doamna casei, care, 
împreună cu 2 fete ale sale îngrijeşte de oaspeţii, vre-o doi- 
spre-ce la număr — umblând cu toatele de colo până colo, 
întinzând belșugul pe o masă gi bucuria în suflete. 

Şi glumele, râsetele gi voia bună a conmesenilor le 
fac pe domnigoare să se înrogească, să nu mai poată de fe- 
rieire. Una dintre domnigoare abiă de vre-o 15 ani, poartă 
în regularitatea clasică a trăsurilor feţii, în ochii mari al- 
bastri, o seninătate, o curăţie de Madonă, Mi se pare că văd 
un model splendid, după care s'a inspirat Guido Reni. 

Şi cătând prilej să-i vorbese mai mult îi torn în pahar. 

Mi se uită drept în ochi, de-i admiri în bună pace 
şi roşindu-se îmi spune că nu-i deprinsă să beă mult. 

Un fruntaş al Ardealului povesteşte o anecdotă ce 
caracterizează minunat pe Caragiale, în ce priveşte simțul 
lui eritic fără seamăn. 

Şi în râsete gi în voia bună ce a domnit într'una ne 
ridicăm cu toţii, unii gata să ne ducem la adunare iar fetele 
şi doi tineri se gătese să facă o plimbare cu automobilul 
unuia din oaspeţi. 

Fetele dau zor, aleargă să-și ia năframă, un voal, 
și apoi, gospodinele de mai adineaorea, vesele şi îmbujorate 
la chip tree de-alungul comunei în automobil eu aceeaș 
seninătate, ca nişte coniţe ce nu se mai dau jos din acest 


vehicul modern“. 
o 


In alt foileton, cronicarul nostru bucureștean 
(care a scris multă vreme cronici muzicale în 
„ Viaţa literară şi artistică“, iar acum în „Lucea- 
fărul“, sub pseudonimul B. Lăutarul) vorbind de- 
spre Sibiiu ca oraş muzical, scrie: 

„Sibiiul e unul din puţinele oraşe mai mici 
în care vieaţa muzicală este atât de desvoltată. 
Sunt aci două „reuniuni de căntări*, una româ- 


nească şi alta nemţească, și ambele, incurajate 


de un public iubitor de muzică, sunt într'o stare 
înfloritoare. 

Lumea de aci, aproape nestăpânită de acele 
prejudecăţi sociale ce domnesc la noi, nu se dă 
îndărăt dela manifestări artistice până la care se 
poate ridică. Nu-i deci lucru de mirare ca soţia, 
fiica sau sora vre-unui reprezentant al „inteli- 
genţei*, și uneori chiar şi el, advocat, medic’ sau 


profesor, să ia parte activă la producţii muzicale 


serioase. 

Şi-i destul să amintesc că în ultimii ani so- 
cietăţile musicale sibiiene au dat câteva opere 
destul de grele ca „Siegfried“ şi „Tanhăeuser“, 
şi încă „Fidelio“ şi „Freischutz*, pe lângă întreg 
bagajul muzical al operei-serie veche şi modernă. 

Prin urmare o vieaţă muzicală întinsă în care 
nu are nimic de-aface spiritul stupid de etichetă 
şi conveniență socială“. 

Restul foiletonului e închinat d-nei Veturia 
Triteanu, pentru care cronicarul „Secolului“ are 
foarte multe cuvinte de laudă. Eft. 


ŞCOALA. 
„Un abecedar pentru adulți“. 


Concursul publicat din partea „Asociaţiunii“ 
pentru un Abecedar pe sama „adulților“, (mai 
corect analfabeţilor) a dat prilej d-lui profesor se- 
minarial Dr. P. Şpan să scrie în „Tel. Român“ 
Nr. 109 din a. c. un articol, în care işi desfăşură 
părerea cu privire la scrierea Abecedarului în 
cestiune. 

D-l profesor aprobă şi laudă chiar luarea 
de iniţiative din partea sferelor conducătoare, 
dar nu e de acord cu iniţiativele luate în ptripă. 

Motivează apoi nesuccesul ce ar puteă să 
rezulte din pripă şi spune, că până acum nu se 
prea află astfel de Abecedare și că sistemul Gabel 
ar fi numai o încercare de jucărie. Se recere 
deci, pentru compunerea acestui nou Abecedar, 
cunoştinţe psihologice-didactice deosebite. 

Ferească Dumnezeu, nime nu va trage la 
îndoială frumoasele cunoștințe temeinice ale d-lui 
profesor Dr. P. Şpan. Şi, învățătorii ar fi cei 
mai recunoscători şi mulţămitori, faţă de acei 
bărbaţi luminaţi în ale pedagogiei moderne, cari 
luându-şi osteneala, să serie, nu numai Abecedarul 
din cestiune: ci şi toate celelalte cărţi bine întoc- 
mite și aevea bune pentru trebuinţele școalelor 

noastre. In felul acesta, mult sar uşură sarcina 
învăţătorilor şi ei bucuros ar abzice de „renume 
şi parale“, 

D-l profesor, care de peste două decenii se 
îndeletnicește cu probleme de educaţie şi cultură, 
va fi auzit, in atâtea şi atâtea: rânduri plângerile 
întemeiate ale învăţătorilor: „Ne lipsesc cărţile 
de şcoală aevea bune“. 

D-l profesor ştie şi aceea că noi românii n'am 
ajuns a trăi încă, în evul descoperirilor şi inven- 
ţiunilor proprii şi că Ta noi sunt corbi albi, oamenii 
de ştiinţă, aşa cum d-l profesor şi-i închipueșşte, 
cari să rischeze a se aşterne pe publicarea de 
cărţi — fără „foarfeci şi fără petece“, 

E cam mult dela apariţia cărţilor editate de 
regretatul I. Popescu şi totuș numai acum în timpu! 
din urmă a văzut lumina zilei „Noul Abecedart, 
desigur că nu în pripă, dar niciinfalibil de „foarfeci 
şi petece“. 

Invăţătorii altor naţiuni, ei singuri scriu şi 
compun cele mai multe cărţi de şcoală și sunt 
mulţi, cari o cer aceasta şi dela învățătorii noştri. 
Desigur, că nici învățătorii altor naţiuni nu vor fi 
toţi Doctori, cu toate acestea, scrierile lor sunt 
bine văzute şi apreţiate şi în multe cazuri mai 
adecuate trebuinţelor şcoalei. Să nu uităm însă, 
că nici ei nu sunt infalibili, în ce privesc „foarfecile 
şi petecile“. 

Invăţătorii noștri, pot zice, sunt la început, 
ei au scris şi vor mai scrie Abecedare şi alte cărţi, 
nu însă atât, din pofta de câştig, cât mai mult 
din lipsă; pentrucă alte persoane mai competente, 
nu şi-au prea luat osteneala de a riscă aşa ceva 
„fără foarfeci și fără petece“. 

N'am mania de a scrie abecedare, dar aş fi 
foarte fălos, dacă careva dintre învăţători ar face-o 
aceasta şi mai cu seamă aş fi fălos, dacă tocmai 
acel Abecedar ar fi premiat din partea „Aso- 
ciaţiunei“, 

Mie, nu-mi vine a crede, că pentru învăţarea 
analfabeţilor în scriere şi cetire, s'ar cere un Abe- 
cedar prea din cale afară înbuibat de... din contră 
sunt convins, că, cel mai simplu Abecedar, va fi 
şi cel mai ducător la scop. 

Acuşi ne ajunge apa la gură, şi noi strigăm, 
că ne prea pripim, ca să scăpăm de înecare. Nu 
e aceasta o chestiune destul de arzătoare, veche 
şi mult discutată prin ziare, conferințele învăţăto- 
reşti şi alte corporaţiuni ?! N'am avut destul timp 
de cugetat?! Să fim oare și în cazul acesta tot 
noi cei din urmă?! 

Să nu mai lungesc vorba, altele sunt motivele 
cu cari nu mă pot impăcă. 

„ Voauă petecitorilor nu vă este iertat a scrie 
cărţi, puneţi foarfecele jos, acestea nu sunt pentru 
voi, acestea sunt pentru artişti, pentru capete lumi- 
nate cu vaste cunoștințe pedagogice, pentru oa- 
meni cu greutate“. i 

„Voi dascăli români, munsiţi din greu, face- 
ți-vă datoria cătră biserică, neam şi patrie, dar nu 
alergaţi în goană după salarii mari, răbdaţi şi fiţi 
idealişti, vedeţi că poporul e sărac“. 

Ce sar întâmplă cu fabricile de spirt, când 
vouă vi s'ar dă salariile cele groase ? Iţig ar sărăci 
și voi v'aţi prea cocoţă. | 

„Pe omul de convingere şi bărbat, îl cin- 
steşte şi vrăşmașul, dar îl iubeşte şi Dumnezeu 
şi-l povăţuește pe cărările drepte ale vieții“. 

Acestea sunt părerile mele individuale, cari 
nu pot să supere pe nime. 

Eu zic să nu stăm, căci ne căim! i. 


Un ofiţer străin care urmă cursurile insti- 
tutului technico-militar, a vândut unei puteri străine 
probabil Franciei, o piesă foarte importantă şi 
secretă din apărarea naţională. La cursurile şcoalei 
profesorii insistau asupra secretului acestei piese. 

Ofcerul trădător a fost îndepărtat din şcoală. 
Guvernul s'a mulţumit să ordone expulzarea trădă- 
torului din Germania. 

Patru zile în temniţă.” 
— Amintiri din Constantinopole. — 
(Sfarșit.) 

15 Septemvrie. 

Incep să mă învăţ aici. M'am împrietenit 
cu o magheras, cu un hoţ de corăbii şi cu alţi 
câțiva. Par oameni înţelepţi. Şi temniţa imi pare 
acum mai prietenoasă. Am ce povesti, eşind de-aici. 

Mă gândesc la intâia seară, când mau adus 
printre tălhari. 

N'aș vreă să mai trăiesc ceasuri ca acelea! 
Atunci, îmi părea că toţi oamenii din jurul meu, 
seamănă unul cu celalalt, că stau să se repeadă 
la mine. 

Acum, încep să-i deosebesc. 

Fiecare, a lăsat în urmă locuri — dacă nu 
ființe — dragi. 

Iși au povestea lor, fiecare. Cine n'a fost 
cinstit dintre ei, înainte de a răsuci iataganul? 

Unii au ochii blânzi, alţii strălucitori, alții 
incruntaţi; aşadar, e un suflet în dosul acestor 
ochi. O, nu... Mi-au căzut privirile pe albanezul 
cu gura largă şi maş mai spune asta. Rabdă 
pumnii arapului şi nu ridică mâna. Ce-o fi având 
arapul cu el? 


Acum un ceas, a eşit băiatul cel cu rana 

la picior. Duce şi scrisorica mea. Aştept nerăb- 
dător. De ce o fi întârziind? Niciodată n'a tn- 
târziat atâta. Minutele trec nesfârşite. A, s'a in- 
tors. A fost, N'a găsit pe nimeni — dar a lăsat 
biletul meu acasă. 
g Mă prinde iarăş desnădejdeă. Intuneric adânc 
se lasă peste tot, chipurile pușcăriaşilor se to- 
pesc într'unul singur: cel din seara întâia. Dea- 
supra, aud paşi mulţi. Nu ştiu de ce, îmi vine să 
cred că şi sus, sunt tot cei din preajma mea. 
Ce nebunie! 

Dar ce caut eu printre oamenii ăştia? Fe- 
tele lor sunt posomorite, ochii încruntaţi. O lună 
alături de ei, m'ar face şi pe mine fiară. Simt 
de pe acum sângele fierbându-mi, mâinile încleş- 
tându-se. Trebue să am ochii roşii. Aş lovi în 
cineva. Aș vreă să mă năpustesc, să trântesc la 
pământ, să calc în picioare, să zdrobesc, să 
macin ceva. Înţeleg. Pe tine, stăpânire ticăloasă, 
care nesocoteşti dreptul altuia, care înăbuși pe 
toţi cei ce-ţi duc povara. 

Vameşul cu obrajii osoși stă in faţa mea, 
ca o nălucă, întruchipând toată ticăloşia fiarei 
îmbătrânită în rele, ce poartă'n frunte semiluna. 
Mă reped să lovesc — şi nu e nimeni. 

... Cum, va ţineă în vecii vecilor impilarea 
asta nemernică ?: 

Niciodată supusul Sultanului nu va ști ce-l 
aşteaptă mâine, niciodată nu va scăpă de rău- 
tatea mititeilor atotstăpânitori, înfipţi în cine ştie 
ce colţ, de vamă, sau cabină de vapor, sau scaun 
de consulat, sau masă de poliţie? Niciodată? 


Am făcut o nesocotinţă care putea să 
coste mai mult, 

Vr'o zece mahomedani în vârstă, s'au adunat 
adineauri într'un ungher al temniţei, şi-au lăsat 
papucii la doi paşi departe g'au început să se sfă- 
tuiască în taină. Vedeam mâini ce se înalţă 
domol, bărbi cari tremură, sprâncene ridicate, 
frunţi mirate — dar n'auzeam nimic. M'am pre- 
făcut că mă duc spre căpitan, care eră în fundul 
temniţei și am trecut pe lângă ei. Ca o furtună 
s'au ridicat toţi, cu frunţile roșii, cu ochii ame- 
ninţători. Am fugit. In urma mea, răsunau ble- 
steme. Nici acum nu s'au astâmpărat. Câte unul, 
ridică ochii şi mă privește urit. Altul întoarce 
capul şi-mi face”semn cu degetul. 

Ce să fie? 

++. M'a lămurit o magheras: le-am necinstit 
„casa“ trecându-le pragul, încălţat... Peticul de 
pământ dintre ei şi papuci închipuieşte odaia, pe 
care n'o poate pângări nici un picior de ghiaur, 

*) Vezi numărul 38. | 

"PARA NOASTRA“ 


Pentru ei, e o necinste mai mare să le treci 
pragul încălţat, decât să întri cu capul acoperit, 
într'o biserică creştinească. 


Nu mi-aş fi inchipuit niciodată că am să 
păţăsc una ca asta. 

Mâncam cu căpitanul, când un fâlfăit greţos 
răsună peste capul nostru şi un nor de praf ne 
învălui : arapul își scutură pătura sub nasul nostru. 

M'am sculat furios şi l-am pocnit în tâmplă, 
de credeam că acolo o să rămână. 

Arapul a plecat, fără să zică nimic; dar, 
un sfert de ceas după aceea, m'am pomenit că-mi 
troznesc urechile și ceafa: mă pălmuise arapul. 

— Fac moarte de om! — fù cel dintâiu 


gând. 
Și m'am repezit după el. Toată temniţa se 


luase după mine. 

Arapul fugise într'un ungher, se făcuse mo- 
totol la pământ, se învălise din toate părţile cu 
pătura lui groasă — și așteptă loviturile. 

Am început să râd — şi l-am lăsat, 

16. Septemvrie. 

In sfârşit, iată cerul! Iată marea și Stam- 
bulul, strălucind în soarele care apune. 

Acum, mă pot întrebă dacă visez sau nu. 

Ce bine e, să stai așa, pe bordul vaporului 
şi să asculţi freamătul inserării! Lumină multă, 
adieri de amurg cântece de marinari, şuerat de 
sirenă — toate astea, abiă încap în sufletul setos 
de fericire. | 

Dar cât mi-a trebuit până s'ajung aicil... 

...Vestea bună mi-a venit azi dimineaţă. 
Temnicerul şi un ofițeraş, au strigat din dosul 
porţii de fier: 

— Geurdjeli Victori! 

Şi toţi intemnitaţii au tresărit: 

— Acesta e fericit. Sau îl spânzură — sau 
ti dau drumul!... 

Ofiţeraşul, cu un glas de miel mă vesti că 
o poruncă venită de sus, îmi îngăduie să ies din 
temaiţă, dar fără să-mi mai urmez drumul spre 
România — ci să mă intorc, sub escortă poli- 
țienească, tot de unde plecasem. 

— Mulţumescu-ţi ţie doamne! Rămân şi în 
Stambul, cum poftiţi ?! 

Toţi prietenii din temniţă se adunaseră pe 
lângă mine. 

Am rugat pe „portar“ să-mi aducă paralele 
dela vamă, ca să-mi plătesc niște datorii. 

Cât ai bate din palme, aveam iarăș punga 
în mână. 

Ce ochi in jurul meu Dumnezeule! 

Mi-am plătit bucătarul; am dat două med- 
jidii băiatului care mă scăpase, i-am dat două 
şi lui o capedanos. 

Îi venea să plângă de bucurie: om bătrân, 
a dat să-mi sărute mâna. 

Fii binecuvântată, tară a bacşişurilor! 

Aci, bacşişul e cheia cu care deschizi toate 
lacătele. Mâinile sunt veşnic întinse, frunţile se 
descreţese şi spinările se indoaie. 

Aşteaptă toţi, cu ochii la mine. Şi portarul, 
şi cei doi soldaţi dela uşă, şi brutarul cu dinţii 
rari. Dar arapul ce se uită la mine aşa de duios? 
Or vreă şi el un bacgiş? 

Din temniţă la vapor, plăteşti douăzeci de 
parale unui bareagiu. 

Odată cu mine, au eşit din închisoare nouă 
asiatici murdari. Trebue să urc în aceeuș barcă 
cu ei. Caut să tocmesc un bareagiu, dar politaiul 
care mă' duce, îmi face vânt într'una tocmită de 
el. Abiă urcat — şi luntrea pleacă. Fac gălăgie. 

— Mi-a rămas cufărul pe mal! Ce mă fac 
fără cufăr? 

Dar nu m'ascultă nimeni. La mijlocul apei, 
barcagiul îmi cere o medjidie, că altminteri, răs- 
toarnă luntrea. Li. dau. E invoit cu politaiul, 
se vede. i 

Pe vapor, cer cufărul. Un marinar zice să-l 
las în pace, altul se face că n'aude. Mă rog de 

un ofițer. Mă măsoară din creștet la picioare, 
strâmbă gura şi-mi intoarce spatele. 

Şi vremea trece, plecarea se apropie și cu- 
fărul meu stă tot pe mal! 

Adio voi, fesuri scumpe, cumpărate pentru 
duzina de prieteni cari m'or fi așteptând la gară 
de o săptămână! Adio, voi, mătănii de abanos 
şi fărămituri de lemn sfânt dăruite la muntele 
Athos, de cătră Alipie Călugărul; adio țigarete 
de chilhibar și brățări răsucite; adio basmale de 
borangic şi ciorapi de mătasă; împletiţi de må- 
nuţele albe ale verişoarelor, adio! 

... Şi vaporul pleacă încet, spintecând apele 
pline de curcubee ale Cornului-de-aur. . 

Mă uit țintă la cufărul meu, care fuge mereu, 
privindu-mă cu durere, întrebându-mă par'că 
nu mă iei? 

Când nu mai deosebese nimic pe țărm, 
privesc întreaga panoramă a oraşului. Geamiile 
înțeapă văzduhul ca nişte suliţi uriaşe, palatele 
de marmoră strălucesc în lumina trandafirie a 
amurgului, iar cornul de aur al lunii coboară 
binişor de pe coperişul sfintei Sofia, împrăștiind 
binecuvântarea lui de raze pe mahalalele creștinești 
ale Stambulului. Daniel Vodena. 


° Plăceri nebune. 


— Cuvinte libere. — 

Ar fi interesant şi din multe puncte de ve- 
dere folositor omenirei, deoarece s'ar puteà face 
în intregime zbiciuirea atât de necesară, dacă — să 
zicem — în tot anul s'ar redactă o statistică de- 
spre toţi banii prădaţi de oamenii avuţi, pe lu- 
cruri de plăceri nebune şi lux exagerat. Suma 
acestor bani, cheltuiţi de cele mai de multeori 
cu ușurință uimitoare şi nespus de condamna- 
bilă, ar fi mare, aşa de mare, că mulţi dintre 
muritori, oameni simpli, nevoiaşi, ce zilnic luptă 
cu nenumărate lipse şi neajunsuri dintre cele 
mai simţitoare, neavând nici o bucată de pâne 
ca să-și potolească foamea, ar rămânea uimiti şi 
cu neincredere şi ar clătină capul, căci din aceea 
sumă zeci de mii de oameni ar putea trăi în 
deplină muliămire, având existenţă sigură. 

Redactarea unei astfel de statistice însă e 
imposibită, şi astfel nime nu își poate face o 
idee pe deplin clară, nime nu poate cunoaşte cu 
pozitivitate suma banilor prădaţi de neștiutorii ce 


zac pe aur. 
In faţa acestei imposibilităţi, acela care vo- 


eşte să cunoască cel puţin în parte, risipa ba- 
nilor făcută de dânşii trebue să recurgă la co- 
loanele ziarelor, unde de multeori să scrie, să 
ia câte o notiţă scurtă, căci numele dintre 
risipile de bani pe cari autorii lor le fac, aşa 
zis, publice, nu-i permis se rămână ascunse în 
marea necunoscutului, fiindcă ele, după concepţia 
autorilor, le servesc spre laudă și tot astfel spre 


“reclamă şi satisfacerea vaniiăţii, pe o linie mai 


întinsă, luând mai mulţi cunoştinţă de ele. 

E lucru natural, că la cetirea acestor ri- 
sipe nebune, e mare numărul acelora, a căror 
inimă se strânge de durere şi mâbhnire, iar pe 
faţă li-se zugrăveşte vre un zâmbet de dispreţ, de 
ură, căci e curată nebunie, e sacrilegiu, e crimă 
morală, ceeace fac acești indivizi încunjuraţi de 
aurul strălucitor, numai ca să se distragă, să 
omoare timpul, întotdeauna petrecut în lenevie 
şi trândăvie; numai ca să satisfacă dorințelor 
şi plăcerilor: lor abnormale; numai să satisfacă 
ereerului lor bolnav, zilnic dornic de senzaţi din 
ce în ce tot mai nebune, mai stupide, mai triviale. 

Dar să lăsăm să vorbească faptele. Schi- 
tarea lor în întregime ar recere volume întregi, 
spaţiul unei reviste e prea mic pentru aşa ceva, 
din care motiv amintim numai un singur fapt, 
care cu atât mai mult e caracteristic, că eroul 
din cestiune e o reprezentanţă a sexului frumos. 

Nu de mult la palatul regal din Londra, 
capitala Angliei, s'a deschis a „52-a mare expo- 
ziţie de câni“! 

La această expoziţie, toţi cei avuţi, toţi mi- 
lionarii, au grăbit, ținându-şi de mare şi sfântă 
datorinţă, — să-şi „expună“ cânii lor de plăcere, 
de lux. | 

Intre cânii „expuşi“, şi cari sigur, au fost 
întreţinuţi cu foarte mari spese, stându-le la dis- 
poziţie mulţi servitori și luându-se serioase mă- 
suri higienice, ca să nu dee vre-o boală — cel 
mai scump și frumos a fost al unei anumite 
lady Holland. 

Cânele „expus“ de această cucoană, e de 
rază chineză şi a costat uriaşa sumă de 240:000 
franci ||! 

Nu e oare curată nebunie, nu e oare crimă 
morală, să se plătească o sumă atât de mare 
pentru o javră de câne? Ba e și păcat; păcat 
strigător la cer. 

Dacă cucoana Holland ar fi donat suma de 
240:000 franci pentru vre-un scop filantropic, de 
binefacere, n'ar fi făcut una dintre cele mai fru- 
moase şi creştinești fapte, căci la mulţi neno- 
rociţi, al căror număr e atât de mare, ur fi alinat 
durerile şi suferințele de care sunt părtaşi? 

Această cucoană, astăzi sau mâne, trebue 
să-şi piardă şi putina minte ce mai are, şi la 
casa de nebuni işi va sfârși zilele, unde e cel 
mai potrivit loc pentru ea. 

E adevăr vechiu, că în tainele viitorului, 
firul minţii omeneşti nu poate străbate; nime nu 
poate să știe, că ce aduce ziua de mâne, jude- 
când însă după semnele prezentului, e justă afir- 
marea, că cu cât omenireg. progresează, cu atât 
mai mult, moravurile, și în special la cei avuti, 
se strică, dând naștere celor mai absurde, mai 
abnormale, mai stupide lucruri. 

Alex. Ținţariu. 


ȘTIRL 


Ni se trimit spre publicare următoarele rân- 
duri: „Fond de garanție“ — Capital de înfiinţare. 
Domnul V. C. Osvadă în articolul său din „Țara 
Noastră“ dela 11 Octomvrie a. c. face o rectificare 
la partea aceea a celor expuse de noi în chestia 
băncei de asigurare din Nr. 38 a „Revistei Econo- 
mice“, unde e vorba de fondul de garanţie cerut 
de legea com. ungară pentru fiecare ram de asigu- 
rare, ş. a. din motiv că noi în loc de „fond de ga- 
vamție* am zis „capital de înființare“, D-l coleg 
are dreptate; cele 200,000 coroane de fiecare ram 
se recer pentru fondul de garanție şi nu pentru 
capital social. Dar fiindcă noi suntem, în ce pri- 
veşte forma proiectatului institut, pentru societatea 
pe acţii (vezi „Revista Economică“ Nr. 40), la care 
fondul de garanţie nu e un fond deosebit, deoarece 
aceasta se cuprinde aici în însuş capital de înfiin- 
fare, urmează că cele scrise de noi se potrivese 
totuş pentru cazul nostru concret, nu însă dacă se 
vorbeşte In general, căci dacă banca de asigurare 
s'ar infiinta bunăoară ca însoțre, arătarea unui 
fond de garanţie în suma amintită pentru fiecare 


ram de operaţiune, e neapărat de lipsă. 
E. Comşa. 





o 


Dela banca de asigurare „Transsylvania“ 
piimim această Îîntimpinare, pe care o publicăm 
fără să luăm răspunderea veracităţii. In Nr. 42 
al revistei D-V. din 12/25 Octomvrie a. c. aţi 
publicat o rectificare, că d-l Alexu Oniţiu, jude 
reg. de tribunal în pensiune a fost ales „fără 
ştirea şi învoirea D-Sale* de membru în consi- 
liul de direcţiune al băncii de asigurare „Tran- 
ssylvania“. Spre orientarea publicului cetitor 
lăsăm să urmeze scrisoarea d-lui Oniţiu, dtto 
Timişoara, 6 Octomvrie a. c. adecă cinci zile 
inainte de alegere: „În urma hârtiei dtto 3 Oc- 
tomvrie 1908 a Multonoratei direcţiuni grăbesc a 
a Vă răspunde, că şi eu voiesc a figură între şirul 
candidaților de membru în multonorata direcțiune 
şi la caz de alegere a primă mandatul. Atâta In 
interesul adevărului“. — În legătură cu aceasta 
anunţăm cetitorilor noștri că d-l I. Simu n'a fost 











"ȚARA NOASTRA“ 


destituit de noua ci de vechia direcţiune a „Trans- 
sylvaniei“. 
o 
Profesorul sculptor Götz a fost insărcinat 
de Wilhelm II cu executarea unei statue colosale 
lui Achille. l 
Această staluă, care va fi făcută în bronz, 
aurit, va fi aşezată pe terasa din spre mare a 
palatului Achilleion, aşa încât să poată fi văzută 
dela o însemnată depărtare de pe mare. 
E o 
Patriotism înfocat. Se vorbeşte în toate părţile 
de patriotismul înfocat al guvernului francez 
Boulanger. Prin 1891 corespondentul unui ziar 


francez aflându-se la Ostenda scrise generalului 


într'o chestie importantă : 

Şi eră cât p'aci corespondentul să nu pri- 
mească răspunsul, fiindcă locuia ia hotel Prusia, 
— nume foarte urit generalului care din deli- 
cateţă răspunse corespondeniului, dar nu scrise 
numele hotelului. Aşa că a trebuit scrisoarea să 
se plimbe pe la toate hotelurile până să ajungă 


la destinaţie. 
o 


Meseria de bandist. In Paris se află o so- 
cietate constituită din scriitorii de adrese pe benzi 
şi plicuri ca şi pe colete. Pentru o miie de adrese 
se plătesc 1 leu, şi 25 pănă la 1 leu şi 80 bani. 


Ca să scrie o mie de adrese pe zi trebue să fii | 


tinăr, puternic şi foarte 'sârguitor căci scrisoarea 
se cere îngrijită; mare şi citeaţă; un om bătrân a 
cărui mână tremură şi trebue să scrie incet, 
câştigă pe zi 1 leu 20. Adresele pe plicuri se 
plătesc 2 lei mia. Celce câştigă 2 lei pe zi e fa- 
vorizat de noroc. Acum să știți cât câștigă, să 
spun și cum trăesc acei sărmani oameni. In 
strada sf. Victor din Paris se află un hotel unde 
dorm toţi bandiştii fiindcă li se ia foarte puţin: 
50 bani pe noapte. Dejunul acestui lucrător îl for- 
mează 10 bani pâne şi 10 bani brânză. Când şi-a 
isprăvit lucru! se duce la „cantină“ unde mănâncă 
fasole slăită şi bea o bere-două. O porţie mare 
de fasole îl costă 10 bani o bere 5 parale. Când 
vreau să mănânce mai bine se duc la ospătăria 
populară unde porţia îi costă 20 bani. Acesta e 
un lux ce nu și-l pot permite tocmai des. Imbră- 
cămintea o cumpără dela telari cari vin la cantină. 
O pălărie cumpărată dela telari costă 15 bani, 
un costum întreg 50 bani. Cum îi dă mâna te- 

Banca de asigurare 


„TRANSSYLVANIA“ 


~+- din Sibiiu -> 
întemeiată la anul 1868 
în Sibiiu, str. Cisnaăadiei DTr.5 (edificiile proprii). 
Fonduri de întemeiara și de-rezervă 2.161,39911 cor. 
asigurează în cele mai avantagioase condiţii: 
contra pericolului de incendiu şi exploziune, 
` edificii de ori-ce ‘fel, mărfuri, mobile, vite, producte economice etc. 


DEE asupra vieţii -æa 


tn toate combinaţiile: capitaluri pentru cazul morţii, asigurări de zestre, de copii, de studii, 
rente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








Valori asigurate contra incendiului : 
95.8316.412:— coroane. 


P+..+.+++++++0+40+9494++P+++ 














Dela întemeiare s'au solvit: 
pentru despăgubiri de incendii 4,484,278:83 coroane, 
pentru capitaluri asigurate pe vieată 4.028,113-12 coroane.| 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
etagin I, curtea I, şi la agenturile principale din Arad, Braşov, Bistriţa, Cluj şi Oradea- 
mare, dela subagenţii din toate comunele mai mari. 





Nr. 43 — 1908, 





lalului să desfacă marfa pe nimica toată e un ade- 
vărat mister | 

Sunt mulţi din bandişti cari trăiesc cu 75 
de bani pe zi, şi cum ajung această ţifră nu mai 


lucrează. 
o 


Greutatea unei rândunici. Doi domni care 
susțineau că 24 rândunele cântăresc un chilogram: 
şi altul că 12 ori cel mai mult 16 făcură prin- 
soare, 

Prinseră o rândunică și spre mirarea tuturor 
rândunica cântări numai 10 grame. 

Care va să zică, pentru un chilogram trebue 


100 rândunele. 
le] 


0 dorinţă necunoscută de întâmplare. In 
cimiterul din Hanovra pe o cruce albă e scris 
„Mormântul acesta închis pentru vecie să nu 
fie deschis niciodată“. 

Acest mormânt acopere rămăşiţele Carolinei 
Willich moartă în 1872. 

Dar mormântul acesta care trebuiă să fie 
neatins, astăzi este aproape deschis şi iată cum: 

Se vede că a căzut vreodată un grăunţ de 
sămânță lângă lespedea de piatră care acopereă 
groapa, crescând ca un pom. Şi astăzi e un 
plop mare şi înalt de treizeci şi cinci de metri 
şi cu un trunchiu gros de o jumâtate metru, care 
a spart şi a.ridicat lespezile de piatră, deschi-. 
zând astfel pământul... 


o 

Cimitir pentru câini. Un proprietar din Berlin 
a cerut mai acum câţiva ani, primăriei permisia. 
de a înfiinţă un cimitir pentru câini şi pisici. 

Proprietarul oferă şi un loc în nordul Bere 
linului şi crede să câştige binișor de tot, după 
urma acestei întreprinderi, dacă guvernul nu s'ar 
mai gândi cu anii dacă trebue sau nu să dea 
curs petiţiei. 

După dânsul nu va mai rămânea un stăpân 
al cânelui ori pisicei să nu dea bucuros o sumă 
de .... pe an, ca să-și poată inmormântă animalele 
lor favorite. 

Şi mai vorbeşte că iniţiatorul acestui cimitir, 
dacă i se va aproba cererea ar înființă şi o in- 
stituţie de pompe funebre care să facă opera- 
ţiunile înmormântării cl. I-a, cl. II, şi el. Ha. 

Capitaluri asigurate asupra vieţii: 
9.882.454:— coroane. 

